Benvinguts a casa! Rebem en valencià els més menuts de la casa!
2025-07-24

L’Ajuntament de Burjassot, per mitjà de l’Agència de Promoció del Valencià (Aviva), dirigida per la regidora Maria Viu, ha repartit un conjunt de capsetes amb un pitet i un adhesiu per als vehicles que repartiran les comares del centre de salut del carrer de Rubert i Villó de Burjassot.

Aquesta campanya té com a finalitat informar els pares sobre la possibilitat que tenen d’inscriure el nom del seu fill en valencià axí com també de la importància de transmetre-li la llengua pròpia de Burjassot. La difusió del lèxic relacionat amb els xiquets de bolquerets és l’altre punt fort.

Així mateix, s’hi fa conèixer la tasca dels serveis lingüístics municipals com a servei d’assessorament i informació sobre els tràmits que cal fer per a traduir el nom propi al valencià.